
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege privind aprobarea Ordonanţei de urgenţă a Guvernului nr.278/2000 pentru ratificarea Înţelegerii dintre Guvernul României şi Guvernul Republicii Coreea privind creditul de la Fondul pentru Dezvoltare şi Cooperare Economică, semnat la Bucureşti la 11 octombrie 2000.



La întocmirea raportului comisia a avut în vedere şi avizele transmise de:



- Comisia pentru buget, finanţe şi bănci;



- Comisia juridică, de disciplină şi imunităţi;



- Consiliul Legislativ.



PREŞEDINTE,                                           SECRETAR,

                      István Antal                                              Aurelia Vasile          

Expert,

Viorela Gondoş

RAPORT

asupra proiectului de Lege privind aprobarea

Ordonanţei de urgenţă a Guvernului nr. 278/2000 pentru ratificarea Înţelegerii dintre Guvernul României şi Guvernul Republicii Coreea privind creditul de la Fondul pentru Dezvoltare şi Cooperare Economică, semnat la Bucureşti la 11 octombrie 2000



Cu adresa nr.35 din 6 februarie 2001, Biroul Permanent al Camerei Deputaţilor, în conformitate cu prevederile art.89 şi 107 din Regulamentul Camerei Deputaţilor, a sesizat în fond, în procedură de urgenţă, Comisia pentru industrii şi servicii, cu dezbaterea şi avizarea acestui proiect de lege. 



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege menţionat mai sus în şedinţa din data de 07.02.2001, având în vedere şi avizele favorabile primite de la Comisia pentru buget, finanţe şi bănci, Comisia juridică, de disciplină şi imunităţi şi Consiliul Legislativ, şi au hotărât avizarea favorabilă şi trimiterea lui spre dezbatere şi adoptare în plenul Camerei Deputaţilor în forma prezentată de Senat.



Obiectul de reglementare al ordonanţei de urgenţă îl constituie "Înţelegerea dintre Guvernul României şi Guvernul Republicii Coreea privind Creditul de la Fondul pentru Dezvoltare şi Cooperare Economică", în valoare de 13 milioane USD acordat României pentru realizarea etapei a II-a - judeţul Alba - a proiectului iniţiat prin documentele semnate în anul 1998, privind dezvoltarea telecomunicaţiilor rurale în judeţele Alba şi Buzău. Acest credit reprezintă o suplimentare a creditului acordat anterior României de 17 milioane USD la nivelul anului 1999.



Prin obiectul de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile
Expert,

Viorela Gondoş

